GiliGold/VAD_KnessetCorpus huggingface dataset:
אורי מקלב: אני עוזב את הוועדה עם הרגשת סיפוק מלאה של עשייה, של השפעה, קידום נושאים, אנשים שהתירו להם את סבך הביורוקרטיה.
אורי מקלב: הצלחנו להציף נושאים שהיו חשובים לאנשים על סדר היום.
ראובן ריבלין: אנחנו בירכנו שהתיר לנו לשבת עם העבריינים.
אורי מקלב: בשולחן שכולו כיפות.
ראובן ריבלין: עשו לנו ברכה שמתירים לנו לשבת עם העבריינים...
אורי מקלב: בשולחן שכולו כיפה, האם גם צריך כיפה?
אורי מקלב: מה הדין?
אורי מקלב: זה מה שאתה שואל.
אורי מקלב: אני אומר שהיתה הרגשה של סיפוק גם אם הדברים לא תמיד נעשו מיד, לפעמים לטווח ארוך, כמו שתמיד אנחנו מביאים את זה.
אורי מקלב: כשאנחנו טיפלנו בנושא של ילדים נכים בוועדות בביטוח לאומי, בסופו של דבר הצגנו את הבעייתיות בנושא הזה ולא הסתפקנו בישיבה אחת, אלא הבאנו את המנכ"לית של ביטוח לאומי, הרגשנו שבלי שהמנכ"לית תחוש, תרגיש ותשמע את האנשים, לא תהיה השפעה ואכן כך היה כאן.
אורי מקלב: לא היתה עין שלא הזילה דמעה כששמעו מה עוברים אנשים בוועדות השונות של ביטוח לאומי ובסופו של דבר כשאתה שומע שמנכ"לית ביטוח לאומי וביטוח לאומי בהישגים שלו מה שהוא עשה השנה, אומר, אנחנו הצלחנו להקטין את מספר הוועדות, לקחת אנשים שהיו צריכים ועדות ולבטל אותם, זו היתה הרגשה שעשינו.
אורי מקלב: ובאמת אנחנו היום יכולים להגיע מיד לשלב של התודות, לא לבד עשינו את זה.
אורי מקלב: תודה לך, אדוני היושב ראש על הגיבוי לכל הדברים אבל גם לגיבוי עבודת הוועדה.
אורי מקלב: אני אומר לך את האמת כאן באופן גלוי.
אורי מקלב: חלק מהמוטיבציות שלי והאתגרים שלי היו שאתה לא תבוא בטענה לוועדה לפניות ציבור.
אורי מקלב: עד שנכנסתי לוועדה, אני יודע שלא פעם הבאת את זה כדוגמא לוועדה שלא תמיד מוצא חן בעיניך ושאתה יודע שיושב ראש יכול לעשות מה שהוא רוצה ולא תמיד נושאים שאהבת אותם או נושאים שהיו קשורים לכנסת או יותר דברים אישיים.
אורי מקלב: אז קודם כל אני מודה ומתוודה שכל מה שהבאנו כאן היו דברים שהגיעו לפניות הכנסת.
אורי מקלב: אנחנו הצפנו יותר את הדבר הזה, אולי אני אומר בהרגשה טובה שיש לדימוי של הכנסת.
אורי מקלב: אם אתה מסיים ועדה ושלומית מנהלת הוועדה מביאה לך בפקס אחר הצהריים מאחת שהגיעה מעכו ממקום רחוק ואומרת, טרחתי, חשבתי שאני מיואשת לגמרי, אבדה לי כל תקווה והנה באתי לוועדה וכיבדו אותי ואני מרגישה שעשו, ואנשים כאלה כמו במכתב הם לא יחידים, חלקם אפילו שלחתי אליך, הרגשתי שאנחנו גם עושים חלק מהדברים שבשבילי זה אתגר לעמוד מולך, שאתה תהיה ותראה צורך בוועדה והיא מועילה, גם לכנסת עצמה ולא רק לאנשים.
ראובן ריבלין: על זה הוא עוד עלול לקבל תלונה מהציבור.
דוד אזולאי: אני אטפל בזה כמו שצריך.
אורי מקלב: אם כך אנחנו חייבים להודות לשלומית שהיא ממשיכה כל הזמן, שלומית אבינח , מירב שמעון, שהן קשורות בהנהלת הוועדה, אסף ויניגר ופלורה שהם ממרכז המחקר והמידע של הכנסת, שפעמיים בשבוע היו צריכים להוציא מחקר והועילו לנו מאד בוועדה.
אורי מקלב: בכל פעם נושא חדש, זה לא היה נושא חד גוני.
אורי מקלב: אייל קציר, דובר הוועדה שעשה עבודה טובה, כותבי הפרוטוקולים, מזנון הכנסת, משמר הכנסת, כמעט לא היינו צריכים להשתמש בזה אבל בכל אופן תמיד דאגו ונכנסו לראות שהכל בס, , ואני אומר עוד מילה אחת, תודה לאנשים שלא נמצאים פה, אלה האנשים עצמם, האזרחים עצמם, שראו אותנו והאמינו בנו ככתובת שאפשר לפנות אליה וגם יצאו מרוצים, ואחרון אחרון חביב דוד, שאתה מקבל עכשיו את ראשות הוועדה .
ראובן ריבלין: תודה רבה, אני צריך לפתוח את הישיבה ובדרך כלל אני בא עם נושאים של העברת שרביט.
ראובן ריבלין: אני רוצה לומר שוועדה זו שכמו אחרות הוקמה בחטא גדול משום שלא היה לאחד מחברי הכנסת בעבר הרחוק איזה שהוא תפקיד אז אמרו לו אתה תהיה תלונות הציבור.
ראובן ריבלין: צריך לומר שעד אז ועדת הכנסת היתה מטפלת בכל תלונה שהגיעה לכנסת וכך יצרו ועדה לשם אדם כדי שיבוא ויאמר שיש לו תפקיד בכנסת, כמו ועדות אחרות שנוצרו על רקע פוליטי ולאחר מכן קיבלו צביון יותר, כמו ועדת המדע, שהרגע באנו ממנה ובהחלט יש לה מקום להרחיב את הנושאים שבהם היא מטפלת.
ראובן ריבלין: אני מאד חששתי כי זה היה גם בקדנציה שלי הראשונה כיושב ראש הכנסת, בזכות מפלגתך וסיעתך, בין השאר, אני מוכרח לומר שמאד דאגתי בהתחלה שמא יחשוב הציבור שאנחנו מחליפים את הממשלה ויכולים לתת מענה.
ראובן ריבלין: באותה עת היתה גם מה שנקרא קרן יושב ראש הכנסת שהיא קרן מאד מסוכנת שכן אם יושב ראש הכנסת נותן לאחד מדוע לא ייתן לאחר ומרובים צרכי עמנו.
ראובן ריבלין: אני מוכרח לומר שאני עקבתי באופן פשוט אובססיבי אחרי כל השידורים שהגיעו מהוועדה בראשותך.
ראובן ריבלין: ניכר היה שבאמת איש ציבור הבקי בעיקר ובטפל יצר מערכת שבו הציבור יכול היה לבוא לכיכר העם, שזו הכנסת, ולשמוע ולקבל מענה ותשובה ותשומת לב ועל כך תבוא הברכה.
ראובן ריבלין: על מחליפך אין לנו הרבה דברים להוסיף שכן כל המוסיף גורע וגם אני מוכרח לומר, בכל אי הצניעות שלי, שקטונתי.
ראובן ריבלין: אזולאי הוא איש השטח במלוא מובן המילה, יחד עם רבים אחרים מאנשי ש"ס שלא באו אלא כאשר עסקו בצרכי ציבור באמונה כל אחד במחוזותיו ומי שיודע כמוך לטפל במחוז שלו, יודע בכל הארץ, ואזולאי רק לפני רגע קט סיים את תפקידו באחד התפקידים החשובים ביותר בוועדת הפנים ואין לי כל ספק שהיום כל הדברים של ועדת הפנים שלא יכולת לטפל בהם או לא הספקת לטפל בהם כל מה שאתה צריך לעשות זה לדאוג שישלחו לך מכתב בקשר לאותם נושאים ואתה מיד תקיים דיון ואין לך שום בעיה, לפי תורת אייכלר, שהפכה להיות תורה מחייבת וכל הכבוד.
יריב לוין: אני רוצה בשם ועדת הכנסת להביע הערכה ותודה.
יריב לוין: לא מעט מהציבור שהפניתי אותם לוועדה הזו לא היה אפילו מקרה אחד שמישהו חזר ואמר 'לא טיפלו בי', 'לא ענו לי' ומצד שני, לא היתה אפילו תלונה אחת לאורך כל התקופה הזו של ראש ועדה כזו או אחרת שבא ואמר שהוועדה הזו נכנסה לתחומים של ועדות אחרות.
אורי מקלב: יש חוקים שאנחנו ביחד העברנו, שזה, אתה יודע, היה כאן בפניות הציבור.
יריב לוין: אני חושב שהיכולת הזו לתת מצד אחד מענה ומן הצד השני לעשות את זה בצורה שבה הדבר הזה ישתלב באופן מלא עם עבודת הבית זה דבר שהוא לגמרי אינו מובן מאליו, אפילו קשה מאד, ועשית אותו בצורה מקצועית ובהליכה מדויקת על הקו של הסמכויות.
יריב לוין: כמו שאמרת קודם הרבה מאד נושאים שבהם שנוגעים לפניות הציבור הם בסיס להצעות חוק ואני חושב שמהבחינה הזו זה חשוב לאינטראקציה בין הכנסת לציבור כולו שבעיניי היא בסיס העבודה שלנו כאן בסופו של דבר, כך שאנחנו נאלצים היום להחליף אותך לא מחמת האופן שבו ביצעת את התפקיד אלא חרף הדרך שבה פעלת ואני באמת מאחל המון הצלחה לדוד שאין לי ספק שהוא, עם ניסיון עצום ובכלל, זו ועדה שמצריכה ובוחנת את סבלנותו של העומד בראשה עד קצה גבול היכולת ואני בטוח שדוד בעניין הזה הוא אדם שאין מתאים ממנו להמשיך באותה עשייה וליצוק את התוכן ואת המימד האישי שלו לתוך פעילות כאן.
יריב לוין: לכן אני אעבור לצד הפורמאלי.
יריב לוין: בהתאם להוראת סעיף 97 י"ב (א') לתקנון הכנסת, ועדת הכנסת החליטה בישיבתה ביום ב' באב התשע"א 2.8.2011 להמליץ בפני הוועדה המיוחדת לפניות הציבור לבחור בחבר הכנסת דוד אזולאי לכהן כיושב ראש הוועדה לכהן במקומו של חבר הכנסת אורי מקלב.
אורי מקלב: מי בעד הצעה זו?
ראובן ריבלין: אני רוצה לברך את מנהלת הוועדה.
ראובן ריבלין: זאת הוועדה היחידה שהשעון מדויק....
דוד אזולאי: אדוני, יושב ראש ועדת הכנסת, ידידי ומכובדי סגן יושב ראש הכנסת חבר הכנסת הרב וקנין, חברי הכנסת הנכבדים, חברת הכנסת שמלוב, בן סימון והרב גפני ומיכאלי, כל הצוות שנמצא פה.
דוד אזולאי: ראשית אני רוצה להודות לר' אורי מקלב שאני מודה שלא הייתי כאן חבר ועדה אבל ההדים של הוועדה הגיעו מידי פעם לאוזניי בכל מיני דרכים.
דוד אזולאי: זה הגיע לאוזניי והייתי עסוק מאד בעבודתי בוועדת הפנים ואם זה הגיע לאוזניי אז כנראה שבאמת נעשתה פה עבודת קודש למען הציבור.
דוד אזולאי: ולכן כשקיבלתי את הפנייה להיות פה יושב ראש הוועדה לפניות הציבור, לקחתי את זה באמת בכבוד הראוי ובדחילו ורחימו וחשבתי, הנה גמרתי עם ועדת הפנים, עכשיו קצת שקט והנה שוב פעם אנחנו מתחילים לטפס.
דוד אזולאי: אני לוקח את הנושא הזה בשיא הרצינות ויעיד על כך חבר הכנסת אברהם מיכאלי, יושב ראש הסיעה, שאמרתי לו 'תן לי לשקול, תן לי לחשוב', לקחתי וחשבתי והחלטתי שאני לוקח את זה כשליחות, כי אני חושב שזאת הוועדה החשובה, אל תיפגע.., זו הוועדה החשובה ביותר בבית הזה מפני שפה נשמעים רחשי הלב של אותו ציבור ששלח אותנו למקום הזה ולכן טוב יהיה שאנחנו נתייחס לפניות האלה.
דוד אזולאי: אני אומר, אצלנו העבודה זה לא ג'וב.
דוד אזולאי: לקבל תפקיד יושב ראש ועדה זה לא ג'וב , זו שליחות.
דוד אזולאי: איך אמר פעם הרב עובדיה יוסף?
דוד אזולאי: אני לא שלחתי אתכם להיות שליחים, אתם עבדים לציבור.
דוד אזולאי: אם אתה עבד לציבור זה אומר שצריך לעבוד כל היום ואנחנו עושים את זה ומשתדלים לעשות את זה ולכן אני באמת מאד מקווה שבעזרת ה' נעשה את זה על הצד הטוב ביותר, ואני רוצה לאחל לך הצלחה בהמשך הדרך.
דוד אזולאי: דיבר כאן ר' אורי שהיה בא אליי ולמד ממני אז אני רוצה להגיד לך שלי היה מורה יותר טוב, זה הרב גפני.
דוד אזולאי: אז, רבותיי, עוד הפעם תודה רבה ואני מקווה ומתפלל בעזרת ה' להצדיק את האמון שנתתם בי ולמלא את תפקידי באמונה ולעמוד לרשות הציבור ששלח אותי כאן למקום הזה.
דוד אזולאי: אני מבטיח לכם נאמנה שכאן, יחד עם הצוות של הוועדה שאני מכיר את חלקו ויודע מה היכולות שלהם, נוכל באמת להמשיך בתנופה את עבודתה של הוועדה.
אורי מקלב: תודה רבה, בהצלחה באמת.
אורי מקלב: הרב גפני.
משה גפני: אני לא שמתי לב שהזמן עובר כל כך מהר.
משה גפני: לפני קרוב ל 23 שנה שלח אותי מורי ורבי הרב שך זצ"ל לכנסת וכשבאתי אליו אחרי שנבחרתי אז הוא אמר לי, תשמע באים אליי הרבה אנשי ציבור, אני זוכר את השיחה הזו היטב אפילו שעברו הרבה שנים, אמר לי באים אלי הרבה אנשי ציבור והם אומרים שהם סידרו תקציבים גדולים והם טיפלו בבעיות מאד גדולות, חובקות עולם ומלואו.
משה גפני: מכיוון שאני לא מבין בזה, אז אני לא יודע מהם כן או עשו או לא עשו, אבל כשבאה אלי אלמנה שעומדים לזרוק אותה מהדירה בגלל ביורוקרטיה עם הבנק, ששם היא משלמת את המשכנתא, ויש לה ארבעה ילדים ואיש ציבור מטפל בזה ומתגבר על הביורוקרטיה ובשביל האלמנה הזו זה כל עולמה, אם אתה מטפל בבעיה הזו ואותה אתה מסדר, זה אני מבין שעשית משהו והשליחות שלך, ככה אמר לי, השליחות שלך ברגע שאתה נבחר לכנסת, זה לדאוג לאנשים האלה שהם קשי יום, שהם בבעיות ביורוקרטיות שכדי לפתור את הבעיות שלהם.
משה גפני: זה עולם ומלואו.
שלומית אבינח: מאז שהוקמה, מהיום הראשון שהוקמה מאז 1997.
משה גפני: אבל לא הייתי פעיל מדי, אני מכה על חטא, מה אני אעשה שהתדרדרתי לוועדת הכספים.
משה גפני: על כל פנים אני בעידן הזה שבו אנו פותרים את הבעיות הכלכליות של מדינת ישראל ויש לנו משק חזק ויציב, אנחנו רואים איך שהמעמד הביניים והאנשים שמעמדם עצמם הולך ונשחק וצריך להתגבר על בעיות מאד קשות, אנחנו רואים את חשיבות העניין.
משה גפני: אני אומר לכם תדעו שהוועדה לפניות הציבור, קודם כל היושב ראש שעמד בראשה עד עכשיו, חברי ר' אורי מקלב, שהוא נקרא חבר כנסת עם הפתקים צהובים, אדומים, ירוקים, תסתכלו בכיס שלו, יש לו פתקים.
משה גפני: זה רובינשטיין יש לו בעיה עם הבנק , לאבוקסיס יש בעיה, יש צבע מיוחד על הפתקים, כי הוא צריך להגיד לו מה צריך לסדר בועדת הכספים.
משה גפני: אבל באמת הוא סמל ודוגמא אצלנו במפלגה כיצד צריך להיראות איש ציבור, יום ולילה.
משה גפני: היום הוא כבר סמל ודוגמא בכנסת, באמת בעניין הזה אני שומע מכל חברי הכנסת.
משה גפני: העבודה שעשה כאן היא מבורכת ממש והוא ימשיך לעשות ולפעול.
משה גפני: אותו הדבר דוד אזולאי.
דוד אזולאי: תודה לרב גפני.
דוד אזולאי: סגן יושב ראש הכנסת הרב יצחק וקנין.
יצחק וקנין: כמה מילים קצרות.
יצחק וקנין: לפני שאני אתחיל לדבר על אורי רק תגידו איך אתם בוחרים את החברי כנסת שלכם?
יצחק וקנין: לא אומרים שבחו של אדם בפניו אבל לא פעם באתי למשה וציינתי לו דברים, בכל זאת חבר כנסת חדש וראית איך הוא משתלב בכל העניינים ובאמת עם מלוא המרץ והענווה ועשה את הדברים בצורה הטובה ביותר.
יצחק וקנין: נהניתי לשמוע אותו בכל צומת שנפגשנו ביחד בנושאים ששייכים לוועדת הכספים, באיזה רצינות הוא טיפל בדברים.
יצחק וקנין: תמיד ידע לשים את הדברים במקום שלהם ואני חושב ואני לא מתפלא שגם דוד אזולאי יש לו חלק ביהדות התורה כי כנראה יש לכם כושר אבחנה איך לבחור לכנסת.
יצחק וקנין: לדוד, אני ודוד נכנסנו ב 1996 לכנסת.
יצחק וקנין: זה לא סוד , אנחנו גם צפוניים שנינו.
יצחק וקנין: אני חושב שדוד הוא סמל בפעילות שלו הפרלמנטארית.
יצחק וקנין: אנחנו יכולים להגיד את זה, כי לפעמים לא אומרים לדוד את הדברים החיוביים או אומרים לו את הדברים הטובים אבל דברים כלליים, אבל אנחנו שומעים.
יצחק וקנין: לא פעם באים אלי חברי כנסת דווקא מזרמים אחרים לגמרי שהם "מתנגדים", הייתי אומר, בסדר?
משה גפני: לא "מתנגדים", אלא מתנגדים.
יצחק וקנין: איך הוועדה מנוהלת, באיזו צורה, לפחות על ועדת הפנים שדוד ניהל בשנים האחרונות, מספר שנים רצופות ביד רמה ניהל אותה ובענווה רבה, הייתי אומר.
יצחק וקנין: לא בצורה שאנחנו מכירים מוועדות אחרות ועל כך אני חושב שדוד ראוי לכל שבח ואני חושב שדווקא הוועדה הזו עוברת מאורי לדוד, אז באמת אתה מפקיד אותה בידיים טובות.
יצחק וקנין: אני מאחל לדוד הרבה הצלחה, בריאות איתנה.
דוד אזולאי: תודה רבה לחבר הכנסת וקנין.
דוד אזולאי: כתוב "ואד יעלה מן הארץ" אד זה אורי ודוד.
יוליה שמאלוב-ברקוביץ: הוא אמר שהוא רוצה להגיד משפט, אני לא סומכת עליו..
דוד אזולאי: חברת הכנסת שמלוב, אני עכשיו היושב ראש ואני שאלתי אותו והוא אמר לי לא ולכן נתתי לך את רשות הדיבור, עכשיו אתה תחכה.
דוד אזולאי: .
דניאל בן-סימון: ציפיתי שתפציר...
יוליה שמאלוב-ברקוביץ: קודם כל אני רוצה לברך את יושב ראש הוועדה הנכנס ולאחל לך המון הצלחה.
יוליה שמאלוב-ברקוביץ: להגיד, כמו שאמר סגן יושב ראש הכנסת, חבר הכנסת וקנין, שזה עובר בהחלט לידיים טובות, אבל אני לא יכולה שלא להגיד כמה מילים על היושב ראש היוצא.
יוליה שמאלוב-ברקוביץ: אני מסכימה איתך, הרב גפני, שזו הוועדה החשובה ביותר.
יוליה שמאלוב-ברקוביץ: אני חברה בוועדה כבר שנתיים ואני חושבת שכשעשיתי פגישה ראשונה עם הרב מקלב, ואמרתי לו ש'אני מבטיחה לך שאני אהיה חברה פעילה בוועדה', אז הייתי טיפה אפילו אצלו בסדר גמור, ובכל מקרה אני חושבת שעמדתי בכך משתי סיבות:
יוליה שמאלוב-ברקוביץ: אני רוצה לומר עוד נקודה אחת קטנה.
יוליה שמאלוב-ברקוביץ: גם ש"ס וגם אגודה, שאני תופסת את עצמי דוברת שלכם בחוץ בגלל האנשים שנמצאים בש"ס , בגלל שאני באה ומדברת כל פעם עם מישהו אחר, עם חברי כנסת מש"ס, במקרה פורשים כל אלה שאני באמת אוהבת ואותו הדבר באגודה דרך אגב, בכל מקום אני באה ואומרת ואני מקווה שגם אתה באיזה שהוא שלב תצטרף אלי, אדוני חבר הכנסת בן סימון, אני חושבת שהגיע הזמן שאנשים לא דתיים וחרדיים בכנסת הזו יעריכו את הפעילות הנפלאה של המפלגות החרדיות והדתיות שיש בכנסת.
יוליה שמאלוב-ברקוביץ: ואני רוצה להגיד לכם שמאות פעמים שמעתי שאומרים שאין מה לפנות לכנסת ולא יודעים שקיימת ועדה לפניות ציבור על אף שנעשית פה עבודה מאד טובה ואני רוצה שתיקח את זה לתשומת לבך מאוד ברצינות.
יוליה שמאלוב-ברקוביץ: אני כתבתי מכתב בזמנו ליושב ראש הכנסת שאני מבקשת להפוך את הוועדה הזו לוועדה סטטוטורית.
יוליה שמאלוב-ברקוביץ: לא קיבלתי תגובה חיובית.
יוליה שמאלוב-ברקוביץ: אני חושבת שאולי אנחנו ביחד כולנו נחשוב על הכיוון הזה.
יוליה שמאלוב-ברקוביץ: ורציתי להודות לך שלומית, שיושבת עם הפתקים הצהובים האלה שאתה מדבר עליהם, אני חושבת על הסבלנות, אני רוצה להגיד לך שהפתקים שהיא כותבת לחבר הכנסת הרב מקלב יכולים לדעתי לשגע כל בן אדם, כי אם אני הייתי יושב ראש הוועדה והייתי מקבלת כמות כזו של פתקים תוך כדי הוועדה, הייתי משתגעת ולא להתבלבל...
דוד אזולאי: תודה רבה לחברת הכנסת שמלוב.
אורי מקלב: מילה אחת.
אורי מקלב: המאבק האחרון שיצא מול הביטוח לאומי, אני רואה חובה לנו, צריך לחזק את ידיה, זה הגיע מתוך הוועדה, מדברים שהיא שמעה כאן בתוך הוועדה והיא הלכה לדרך ארוכה וקשה ואני חושב שאנחנו צריכים לחזק אותה ואתה, כיושב ראש הוועדה, כי זה מאבק לא פשוט בגלל שאם אני אציין מתוך כל מה שטיפלנו, הנושא שצריך הכי הרבה לטפל זה הנושא של ביטוח לאומי ללא ספק.
דוד אזולאי: ישר כוח, חברת הכנסת שמלוב, אני מכיר אותך גם מוועדת הפנים, מכיר את העבודה שלך, אני מקווה שתמשיכי להיות פעילה פה ואני מבטיח לך להיות גם אוזן קשבת.
דוד אזולאי: בבקשה אדוני, חבר הכנסת בן סימון.
דניאל בן-סימון: רציתי רק משפט אחד וחצי.
דניאל בן-סימון: רק לומר שהשנתיים וחצי שאני פה, אני מאד מעריך את הדבקות האידיאולוגית של אנשים ואת המיליטנטיות שלהם, אבל אני מעריך עוד יותר את נועם ההליכות של חברים גם בלהט הוויכוח.
דניאל בן-סימון: זו תכונה שהולכת ונעלמת.
דניאל בן-סימון: מהמקום הזה שהוא קשה, מהקשים שיש בארץ, ובגלל הוויכוח שחותך אותנו תמיד, נועם ההליכות בולט לטובה כי הוא משאיר איזה משהו אנושי ולא חשוב אם זה שמאל-ימין וחרדים, ואני מאד מעריך את העובדה שנתת לי לשבת היום בלי כיפה.
דניאל בן-סימון: .
דניאל בן-סימון: זה מראה על נועם הליכות.
דניאל בן-סימון: אני באמת מכיר את דוד אזולאי, איש יוצא דופן בנועם הליכותיו וגם אורי מקלב כסגן יושב ראש הכנסת ומנהל ישיבות ואני אומר שאני כל כך מעריך תכונה זו שמאפשרת לנו לתפקד ולהיות בני אדם כי זה מקום שמביא אנשים לקצה באישיות שלהם, לפעמים דברים יוצאים שלא היו צריכים לצאת, תופעות מסוימות, ולכן מי ששומר על צלם אנוש, אני מצדיע לו.
דניאל בן-סימון: נמצאים פה שניים מראשי הסיעות ושיידעו.
דניאל בן-סימון: שניים מהאנשים ששמרו על צלם אנוש ועל נועם הליכות ולשם כך באתי, כדי לברך אותם.
דוד אזולאי: תודה רבה לחבר הכנסת בן סימון.
דוד אזולאי: חבר הכנסת מיכאלי ויושב ראש סיעת ש"ס, בבקשה אדוני.
אברהם מיכאלי: אני רוצה לברך את חברי דוד אזולאי שבאמת אני יודע שדוד הוא אחד שיודע לעשות דברים גדולים, אז מי שיבוא ויגיד מה אתה הולך לנהל עכשיו ועדה לפניות ציבור, אז דוד לוקח את זה ברצינות ואמר 'אני רוצה את זה'.
אברהם מיכאלי: אני חוויתי את הוועדה הזו בשמונה חודשים אחרונים, רק חבר פה.
אברהם מיכאלי: אני חושב שבוועדה הזו, דוד, מגיעים לפה התלונות של אותם אזרחים שאני חושב שהם לא מצליחים להגיע בכלל לחברי כנסת.
אברהם מיכאלי: אני ואורי טיפלנו בשבוע האחרון בכמה בעיות, אני חושב שזה לא שיך לוועדה לפניות ציבור, זה שייך לוועדת חוקה, אלו נושאים כבדים, אבל איפה יש זמן לועדת חוקה לדון בזה , לוועדת כספים.
אברהם מיכאלי: אלו נושאים כבדים, זה נוגע להרבה אזרחים במדינה, אבל הוועדה לפניות ציבור לקחה את זה וטיפלה בזה.
אברהם מיכאלי: מה שחסר פה זה שיניים, אבל זה תלוי בנו.
אברהם מיכאלי: אני חושב שצריך כן להפוך אותה, ואתה, יריב, האיש הכי נכון שיודע לעשות רפורמות, עשית רפורמות בתקנון, הנושא של ססטוס הוועדות, התנהגות הוועדות מבחינת שיניים, אני חושב ברשותך , ואז אני חושב---
יריב לוין: אני חושב שעוד הפגרה נוכל לשלוח את הבסיס לדיון.
אברהם מיכאלי: יריב, אתה הרי מבין כמה הנושא... היה פה דיון השבוע בזה וזה נוגע לאזרחים במדינה ולעסקאות הכי גדולות במדינה.
אברהם מיכאלי: הכל לפעמים בגלל סחבת שם.
אברהם מיכאלי: באים לכאן אנשים מהאפוטרופוס הכללי, ואני ואורי שמענו את התשובות שלהם, גם קיבלנו תקווה מהם.
אברהם מיכאלי: שיניים, אנחנו כחברי כנסת, לכן, דוד, מאחל לך , יש לך את היכולת גם איך להפוך את הוועדה הזו לוועדה מאד חשובה לביצוע, ובאמת, אורי, כמה ששיבחו אותך, מגיע לך את כל התשבחות.
אברהם מיכאלי: הוא שכן שלי ..
אברהם מיכאלי: הוא הרי שכן שלי בחדר ועכשיו הביא לי את אייכלר...
דוד אזולאי: אני רוצה להודות לכל אלו שהשתתפו בדיון כאן, אני רוצה להודות ליושב ראש היוצא, מאחל לך הצלחה בהמשך הדרך, מצוות הוועדה.
דוד אזולאי: אני מקווה שנעבוד ביחד בשיתוף פעולה ואני אסיים, בשם ה' נעשה ונצליח.
אורי מקלב: אנחנו מתכוונים לפתוח את הישיבה של הוועדה לפניות הציבור בנושא גביית חובות העבר על ידי רשות השידור.
אורי מקלב: אנחנו נעשה סבב של היכרות בינינו.
אורי מקלב: (סבב היכרות) אני אומר שוב שלום לכולם, ואני רק רוצה להבין, הגבייה נעשית היום רק דרך הרשות לאכיפה וגבייה?
אריה כהן: חלקית, נעשית.
אריה כהן: זאת אומרת, יש שני דברים.
אריה כהן: חלק מהגבייה נעשית באמצעות עורכי דין מטעמם, שפועלים, וחלק קטן למעשה התחילו לעבוד על מסגרת מסלול חדש, שבתיקון עשרים ותשע, שנקרא המסלול המקוצר, למעשה מסלול חדש שהמדינה יזמה, שבו בתיקים האלה אין ייצוג של עורכי דין.
אריה כהן: וגם העלויות במסלול הזה הן מאוד מינימאליות.
אורי מקלב: אני אגיד לך את האמת, שכשאני ראיתי אותך פה, חשבתי שאם כך לא היה נראה לי מתאים התלונות שיש לנו, הפניות שיש לנו, במסגרת הטיפול שאתה מטפל.
אורי מקלב: עכשיו אני מבין שלא ככה, מדובר במסלול חדש.
אורי מקלב: תיכף נשמע אותו.
אורי מקלב: אנחנו באמת ביקשנו לכנס את הוועדה בעקבות פניות שהגיעו אלינו בנושא גביית חובות.
אורי מקלב: של מקרה אחד, אבל מקרה אחד, שהבאנו אותו כרגיל, ואנחנו מזה לומדים על הכלל.
אורי מקלב: משפחה שהיה ברשותה מקלט טלוויזיה משנת 2007 עד יוני 2011.
אורי מקלב: הדרישה היתה למשפחה לתשלום מ-2007 עד 2011 אבל באופן מעשי המשפחה הזאת החזיקה תקופה מאוד קצרה.
אורי מקלב: הם קיבלו חיוב גדול, של קרוב ל-4,000 פלוס שכר טרחת עורכי דין.
אורי מקלב: השאלה שנשאלה, איך חוב כזה מיד קופץ לאלפים?
אורי מקלב: חוב של 400 או פחות, איך הוא קופץ לקרוב ל-4,000 שקל?
אורי מקלב: מה מידת שכר עורכי הדין?
אורי מקלב: מה החלק של הריבית?
אורי מקלב: החלק של הקנסות?
אורי מקלב: אבל אחרי זה, מה שהסב את תשומת ליבנו לאופי התהליך, התברר שבתהליך לא היתה שום פנייה בכתב, פנייה בטלפון של עורכי דין.
אורי מקלב: אני לא יודע אם אנשים יודעים מה זה, אנשים מכל סוג שהוא, מכל גווני האוכלוסייה, מקבלים טלפון ממשרד עורכי דין, בלי שאני יודע מה היה טון הדיבור, אופי הדיבור, כל השיח ביניהם.
אורי מקלב: האם באמת ככה התהליך?
אורי מקלב: אנחנו רוצים לברר את התהליך, יש בו פנייה טלפונית בלי שהייתה אפילו פנייה בכתב לפני כן.
אורי מקלב: לאחר מכן, היו סגנונות של מיקוחים מאוד מאוד לא מכובדים, בלשון המעטה, בין החייב לבין עורכי הדין, עם אפילו מוטיבים של איומים בטלפון וכו'.
אורי מקלב: לאחר מכן, גם בקשה וגם טענות, שנשמעו כמו ש'לא החזקנו מקלט טלוויזיה' ועוד דברים, שאנחנו תיכף נשמע אותם, לא קיבלו את ההתייחסות ההוגנת.
אורי מקלב: זה היה הפרט, עכשיו מה אנחנו מבקשים לברר בעקבות עוד פניות, שהיו לנו בכתב גם בנושאים האלה?
אורי מקלב: אנחנו למדנו על ידי המ.מ.מ. (מרכז מחקר ומידע) גם כן, ש בחמש שנים האחרונות עובדים עם עורכי דין חיצוניים בגביית חובות.
אורי מקלב: אנחנו מבקשים לשמוע באמת את מהות היקף ההסכמים, בכמה עורכי דין מדובר?
אורי מקלב: החשש שלנו וההתרשמות שלנו שעורכי הדין אמונים להגביר ולהעמיק את הגבייה, וזה בסדר, אבל מה התובנות, מה הפרמטרים שאתם מודדים אותם, בהתייחסות לאנשים?
אורי מקלב: בסופו של דבר אנחנו מדברים על ישות ציבורית, אם לא מעבר לכך, לגבות חובות וחייבים, זה בסדר, אבל אנחנו יודעים שהדרך גם חשובה לנו.
אורי מקלב: אנחנו עדיין לא רואים חייבים כעבריינים.
אורי מקלב: וגם עבריינים, מאחורי כל חייב יש נפש, יש אדם, יש משפחות.
אורי מקלב: ומאוד חשובה לנו ההתייחסות.
אורי מקלב: אנחנו גם נתקלנו בעבר בעוד דברים ציבוריים, הוצפו בפנינו דוגמאות, שכשמשהו יוצא החוצה בנושא, במיוחד נושא של גבייה, לא עוד פעם גבייה, גם זה יכול להיות מוקד פניות ציבור, אז ודאי וודאי כשזה יוצא החוצה למשרדים חיצוניים, הגוף המזמין את העבודה, אותו מעניין בסופו של דבר כמה כסף נכנס, האם יש הרחבה של הגבייה, האם עומדים ביעדים של הגבייה?
אורי מקלב: מבקשים יותר ויותר.
אורי מקלב: ואלה המדדים.
אורי מקלב: איפה המדדים של יחסי הציבור?
אורי מקלב: איפה המדדים של יחס לציבור, סגנון הפעילות?
אורי מקלב: האם יש הנחיות ברורות, איך פועלים, ומה עושים?
אורי מקלב: אנחנו מבקשים גם לדעת מה השכר טרחה שיש לעורכי דין?
אורי מקלב: מה הם גובים?
אורי מקלב: מה העמלות?
אורי מקלב: גם ההיקפים שיש, כמה כספים היום חייבים בחוץ?
אורי מקלב: כמה חובות שיש לאנשים, לא מספר האנשים, בעיקר הסכומים של חייבים שלא שילמו, שנמצאים בהגדרה של חייבים, ואתם מעבירים את זה לעורכי דין?
אורי מקלב: מה הפעולות, במיוחד של משרדי עורכי הדין, שננקטות, לפני שמתחילים בהליכים של הוצאה לפועל, ודברים כאלה?
אורי מקלב: מה השנים שאנחנו חוזרים אחורנית, כמובן, במיוחד הנהלים הקבועים.
אורי מקלב: סלעית, את צריכה לצאת, את רוצה להתחיל?
סלעית קולר: עוד דבר אחד שלא ציינת, יש עוד אלמנט אחד שצריך להתייחס אליו גם מהתלונות שאנחנו מקבלים ואנחנו לא מקבלים, כמובן ההיבט שאנחנו מקבלים זה ההיבט של השירות דווקא ממחלקת האכיפה שלכם, לאו דווקא החלק של עורכי הדין שאנשים ששולחים מכתבים מקבלים את ההודעה שהם חייבם כסף ואז הם שולחים מכתב 'אין לי מקלט', 'לא היה לי מקלט', 'העברתי לאמא, העברתי לאבא', או כל מיני דברים כאלה והם לא זוכים לשום תגובה ובאיזשהו יום מגיע משרד עורכי דין ודורש את הכסף עם ריבית והצמדה.
סלעית קולר: זאת אומרת האלמנט הזה של הקשר עם הצרכן, עם האזרח עצמו שבא ואומר שנייה אחת לפני שאתם זה, 'אתם הודעתם לי שיש חוב ואני רוצה שתבדקו את החוב הזה', בואו תשימו לב, האלמנט הזה בדרך כלל עקבי, מגיעות אלינו תלונות על החלק הזה וזה מאוד חשוב בחלק של השירותיות, אם מדברים.
סלעית קולר: השלב הבא כשמגיעים כבר לקנסות ומגיעים כבר לזה לפעמים קשה מאוד להחזיר את הגלגל אחורה לגבי נזקים שנגרמים במקומות שלא היה מקום לגבות בכלל.
אורי מקלב: משה, בקשה.
משה בר: אני רוצה להעלות מספר דברים שחשובים מאוד.
משה בר: קודם כל, אנחנו מגיעים לרשות השידור, כולנו נוכלים וכולנו שקרנים.
משה בר: שלחו נציג מרשות השידור ואני יכול להציג דבר עליי, שיש לי בת חירשת ומגיע לי פטור מאגרה, הגיע נציג אליי, בדק את הכול, מילא מסמכים וזה כבר לפני שנים ופנו ואמרו לי לא מגיע לך פטור
אבי כץ: אני מוחה על מה שהוא אומר.
אבי כץ: ..
משה בר: אני אוכיח את זה.
משה בר: אדוני, יש לי הוכחות על כל דבר, שאני אומר ---
אורי מקלב: המיקרופון לא נמצא בצד של---
משה בר: --- והוא טיפל בנושא הזה, יש לי אותו פה.
אורי מקלב: אני רק רוצה להגיד את סדר הדברים.
אורי מקלב: קודם כל, גם אם אומרים דברים מאוד מאוד מרגיזים ומקוממים אז לא מפנימים את זה, אבל מחכים עם זה לזמן שיש את רשות הדיבור.
אורי מקלב: ואנחנו לא ניתן, גם אם אתה תגיד איזה ביטוי שלא ימצא חן, אז אם אני אחליט שצריך להתערב, אני אתערב, לא אף אחד מהמשתתפים.
אורי מקלב: סדר חייב להיות סדר.
אורי מקלב: הדבר המיוחד פה זה חופש הדיבור, עד שזה לא פוגע בדמוקרטיה ובעוד דברים אחרים.
אבי כץ: נוכלים זו מילה קשה.
אורי מקלב: אתה בדבריך תוכל למחות על זה.
משה בר: הגעתי למצב שהתנתקתי מהכבלים, התנתקתי מהכול.
משה בר: אבל אני לא יכול לזרוק את המכשירים שיש לי בבית.
משה בר: ויש הוכחה שגם התנתקתי מכל הדברים.
משה בר: למה הם עומדים עליך ולא מאמינים לך בשום דבר?
משה בר: הגעתי למצב שאני כבר לא רוצה טלוויזיה.
משה בר: אני מחזיק טלוויזיה, כי אני מנהל גם את העמותה שלי, של הנכים, דרך הבית ואני מראה סרטים דרך הווידיאו והכול.
משה בר: אתה פונה אליהם ואתה אומר, הם שולחים לך מכתבים, עורכי דין עם איומים.
משה בר: יש לי את הכול ויש לי גם הוכחות של שרים פה, שהם היו אחראים על השידור, שהם טיפלו.
משה בר: אז הם שמו גם פס על השר, שמו פס על כולם.
משה בר: הם עושים מה שהם רוצים, ויש הוכחות.
משה בר: איתן כבל, הוא פה נמצא בבנין, וגם היום אני ממשיך, וגם בישיבות הקודמות בוועדת הכספים, והם ממשיכים באותה צורה, גם עם מר משה גפני.
משה בר: אז הם החליטו שאולי ייקחו אגרה על האוטו, אז כל הנכים יקבלו פטור.
משה בר: אנחנו לא באים לבקש, כל הנכים, פטור, אבל אני אומר שלמי שמגיע.
משה בר: ואם נתתם לחלק מהנכים, תכבדו את מה שנתתם.
משה בר: זה לא יכול להיות שהם יעשו מה שהם רוצים.
משה בר: אני חושב שגם לכל הנכים מגיע פטור, אם לחלק הם נתנו.
אורי מקלב: אני מבקש גם התייחסות לנושא הזה, על אף שאנחנו מיקדנו את הדיון הפעם בנושא עורכי הדין.
משה בר: זה גם שייך לעורכי הדין.
משה בר: אנחנו מקבלים מעורכי הדין מכתבים.
אורי מקלב: על הנושא של התנהלות של הלוגו, לא יודע אם הזמנו גם את האנשים המתאימים.